skal jeg have det grønne og røde kort med på kør selv-ferie?
 det grønne kort er et bevis på, at din bil er ansvarsforsikret. for langt de fleste er det dog slet ikke nødvendigt at have det grønne kort med. hvis du kører i eu, norge, island, schweiz, andorra og serbien, behøver du ikke have kortet med. det skal du derimod, hvis turen går til fx albanien, makedonien eller tyrkiet. og i kosovo skal du også købe en særlig ansvarsforsikring ved grænsen. du kan se en liste over lande, hvor du skal have kortet med her .   det røde kort sikrer dig hjælp til din bil og campingvogn, hvis du skulle være så uheldig at komme ud for et færdselsuheld, et motorstop eller en punktering i udlandet, når din bil og campingvogn er kaskoforsikret i et forsikringsselskab, som er med i ”rødt kort-ordningen (det er de fleste). men heller ikke her behøver du at have kortet med i en papirudgave. i stedet kan du hente rødt kort app’en helt gratis, inden du tager afsted. eller du kan kode telefonnummeret ind til sos på din mobil, +45 7010 5052. ud over at du med rødt kort app’en nemt kan tilkalde hjælp, får du også en række andre fordele. den holder fx styr på, hvor man er strandet med sin bil, så man ikke behøver at huske på, hvor man er kørt galt eller har motorstop. derudover kan du også få oplysninger om specifikke regler for kørsel i udlandet, planlægge rejseruten og få trafikmeldinger. 